Beheer van Veldbrande - Oudtshoorn Info
Stel altyd u bure in kennis wanneer u beplan om ‘n voorbrand te maak.
Dit sal verseker dat verantwoordelikhede gelykop gedeel word in geval van ‘n krisis.
Neem weervoorspeilings, waarskuwings en brandgevaarindikators in ag wanneer daar beplan word om voorbrande te maak. Die maak van voorbrande gedurende die nag behels ‘n laer risiko aangesien die omstandighede dan dikwels meer stabiel is. Raadpleeg ‘n kundige indien enigsins moontlik.
Voorbrande moet in die “regte” seisoen gemaak word.
Moet nooit ‘n vuur in die buitelug aansteek, tensy u seker is dat u dit kan beheer nie.
Moet vuur nooit onderskat nie – en maak altyd seker dat u voidoende hulpbronne het soos personeel, water en brandbestrydingtoerusting.
Moet nooit ‘n brand agter- of onbewaak laat voordat dit heeltemal geblus is nie. Onverwagse winde kan dikwels veroorsaak dat brande weer opvlam. ‘n Deeglike “opruimingsoperasie” is dus nodig om ongewenste brande te voorkom.
Source: Die Veldbrandbulletin – Augustus 2002